CELEX: 32000R0738
Language: hr
Date: 2000-04-07 00:00:00
Title: Uredba Komisije (EZ) br. 738/2000 od 7. travnja 2000. o razvrstavanju određene robe u kombiniranu nomenklaturu

02/Sv. 012
            
            
               HR
            
            
               Službeni list Europske unije
            
            
               33
            
         32000R0738
   
               L 087/10
            
            
               SLUŽBENI LIST EUROPSKE UNIJE
            
            
               07.04.2000.
            
         
      UREDBA KOMISIJE (EZ) br. 738/2000
   od 7. travnja 2000.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom Komisije (EZ) br. 2626/1999 (2), a posebno njezin članak 9.,
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene navedenoj Uredbi potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim općim pravilima, robu iz stupca 1 tablice iz Priloga ovoj Uredbi, potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da, u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), kako je zadnje izmijenjena Uredbom Europskog parlamenta i Vijeća (EZ) br. 955/1999 (4), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s odredbama ove Uredbe, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik u vezi s proizvodima br. 1 do 4 i 6.
            
         
               (6)
            
            
               Odbor za Carinski zakonik nije dostavio mišljenje u roku koji je odredio njegov predsjednik u vezi s proizvodom br. 5 iz tablice u Prilogu,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s odredbama ove Uredbe, mogu se nastaviti navoditi temeljem odredaba članka 12. stavka 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. travnja 2000.
      
         
            Za Komisiju
         
         Frederik BOLKESTEIN
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 321, 14.12.1999., str. 3.
   
      (3)  SL L 302, 19.10.1992., str. 1.
   
      (4)  SL L 119, 7.5.1999., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Savitljiv proizvod koji se koristi za toplinski kontroliranu distribuciju plinova ili tekućina. Sastoji se od sljedećih dijelova (iznutra prema van):
                           
                                       —
                                    
                                    
                                       savitljiva plastična cijev za prijevoz materijala koja može izdržati tlak od najmanje 27,6 MPa
                                    
                                 
                                       —
                                    
                                    
                                       električna grijaća traka koja je od prijevozne cijevi odvojena aluminijskom pločom
                                    
                                 
                                       —
                                    
                                    
                                       sloj aluminijske folije koja pokriva prijevoznu cijev, grijaću traku i aluminijsku ploču
                                    
                                 
                                       —
                                    
                                    
                                       izolirani električni kabel za kontrolu grijaće trake
                                    
                                 
                                       —
                                    
                                    
                                       sloj materijala od runske vune
                                    
                                 
                                       —
                                    
                                    
                                       vanjski pokrov gipkog sintetičkog materijala
                                    
                                 Proizvod se uvozi po dužini bez pribora.
                        
                     
            
               3917 31 90
            
            
               Razvrstavanje se utvrđuje u skladu s odredbama Općih pravila 1., 3.(b) i 6. o tumačenju kombinirane nomenklature, napomenom 8. za poglavlje 39. i tekstom oznaka KN 3917, 3917 31 i 3917 31 90.
               Plastična cijev koja je glavni element za prijevoz materijala pridaje proizvodu njegovo bitno svojstvo.
            
         
               
                           2.
                        
                        
                           Savitljiv proizvod koji se koristi za toplinski kontroliranu distribuciju plinova ili tekućina. Sastoji se od sljedećih dijelova (iznutra prema van):
                           
                                       —
                                    
                                    
                                       svežanj savitljivih plastičnih cijevi za prijevoz materijala
                                    
                                 
                                       —
                                    
                                    
                                       električna grijaća traka koja je od prijevoznih cijevi odvojena aluminijskom pločom
                                    
                                 
                                       —
                                    
                                    
                                       sloj aluminijske folije koja pokriva prijevozne cijevi, grijaću traku i aluminijsku ploču
                                    
                                 
                                       —
                                    
                                    
                                       izolirani električni kabel za kontrolu grijaće trake
                                    
                                 
                                       —
                                    
                                    
                                       sloj materijala od runske vune
                                    
                                 
                                       —
                                    
                                    
                                       vanjski pokrov gipkog sintetičkog materijala
                                    
                                 Proizvod se uvozi po dužini bez pribora.
                        
                     
            
               3926 90 99
            
            
               Razvrstavanje se utvrđuje u skladu s odredbama Općih pravila 1., 3.(b) i 6. o tumačenju kombinirane nomenklature i tekstom oznaka KN 3926, 3926 90 i 3926 90 99.
               Broj plastičnih cijevi, što je glavni element za prijevoz materijala, pridaje proizvodu njegovo bitno svojstvo.
            
         
               
                           3.
                        
                        
                           Vozilo opremljeno hidrauličnom napravom za dizanje s ugrađenom radnom platformom.
                        
                     Vozilo se sastoji od podvozja teretnog vozila s kabinom za vozača i putnike. Pokreće ga dizelski motor. Prikladno je za samostalnu vožnju po javnim cestama.
               Naprava za dizanje trajno je pričvršćena na vozilo. Sastoji se od teleskopske poluge namijenjene okomitom pomicanju koja se može okretati. Ima radnu platformu veličine 0,60 m × 1,20 m i sigurnosnu ogradu. Komande naprave za dizanje nalaze se na radnoj platformi. Vozilo ima četiri sklopive potporne noge koje stoje na tlu kada se koristi naprava za dizanje.
               Maksimalna visina naprave za dizanje iznosi 12 m i može dignuti do 325 kg.
               Vidjeti sliku A (1)
               
            
            
               8705 90 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8705, 8705 90 i 8705 90 90.
               Vozilo je motorno vozilo za posebne namjene tarifnog broja 8705.
            
         
               
                           4.
                        
                        
                           Vozilo opremljeno hidrauličnom napravom za dizanje s ugrađenom radnom platformom i vilicama.
                        
                     Vozilo ima električni motor na akumulator koji je namijenjen upravljanju napravom za dizanje i pomicanju vozila. Komandne naprave za dizanje nalaze se na radnoj platformi.
               Vozilo nije namijenjeno vožnji po javnim cestama.
               Maksimalna visina naprave za dizanje iznosi 2,5 m i može dignuti do 1 200 kg.
               Vidjeti sliku B (1)
               
            
            
               8427 10 10
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8427, 8427 10 i 8427 10 10.
               Ovo samokretno vozilo namijenjeno je prijevozu roba kao i podizanju roba i osoba.
            
         
               
                           5.
                        
                        
                           Vozilo opremljeno hidrauličnom napravom za dizanje s ugrađenom radnom platformom.
                        
                     Vozilo se sastoji od ravne plohe na kojoj se nalazi naprava za dizanje i električni motor koji pokreće vozilo i napravu za dizanje. Komandne naprave za dizanje nalaze se na radnoj platformi. Vozilo ima četiri velika kotača (12,5 × 16”). Podnosi kosine nagiba 25 %, a maksimalna brzina iznosi 4,3 km/h. Vozilo nije namijenjeno vožnji po javnim cestama ako ga ne vuče drugo motorno vozilo.
               Naprava za dizanje je trajno pričvršćena na vozilo. Sastoji se od teleskopske poluge namijenjene vodoravnom i okomitom pomicanju. Ima radnu platformu veličine 0,66 m × 1,5 m i sigurnosnu ogradu.
               Maksimalna visina naprave za dizanje iznosi 15,5 m i može dignuti do 227 kg.
               Vidjeti sliku C (1)
               
            
            
               8428 90 98
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8428, 8428 90 i 8428 90 98.
               Ovo samokretno vozilo nije namijenjeno prijevozu roba. Namijenjeno je isključivo dizanju roba i osoba.
            
         
               
                           6.
                        
                        
                           Hidraulična naprava za dizanje na četiri kotača s ugrađenom radnom platformom.
                        
                     Naprava za dizanje ima motor koji se koristi samo za upravljanje polugom za podizanje. Komandne teleskopske poluge nalaze se na radnoj platformi.
               Naprava za dizanje ima četiri sklopive potporne noge koje stoje na tlu kada se koristi naprava. Nema motor za vožnju. Vozilo nije namijenjeno vožnji po javnim cestama.
               Hidraulična naprava za dizanje je teleskopska poluga za okomito pomicanje. Ima radnu platformu veličine 0,66 m × 0,66 m i sigurnosnu ogradu.
               Maksimalna visina naprave za dizanje iznosi 12,8 m i može dignuti do 160 kg.
               Vidjeti sliku D (1)
               
            
            
               8428 90 98
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8428, 8428 90 i 8428 90 98.
               Ova naprava za dizanje nije samokretna i nije prikladna za prijevoz roba. Namijenjena je isključivo dizanju roba i osoba.
            
         
      
   
      (1)  Slike su isključivo ilustrativne prirode.